CELEX: 31983D0454
Language: el
Date: 1983-09-01 00:00:00
Title: 83/454/ΕΟΚ: Απόφαση της Επιτροπής της 1ης Σεπτεμβρίου 1983 περί διαπιστώσεως ότι η εισαγωγή της συσκευής με την ονομασία «Li-Cor — Portable Area Meter, model Li- 3000» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31983D0454

83/454/ΕΟΚ: Απόφαση της Επιτροπής της 1ης Σεπτεμβρίου 1983 περί διαπιστώσεως ότι η εισαγωγή της συσκευής με την ονομασία «Li-Cor — Portable Area Meter, model Li- 3000» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 249 της 09/09/1983 σ. 0031 - 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Σεπτεμβρίου 1983  περί διαπιστώσεως ότι η εισαγωγή της συσκευής με την ονομασία «Li-Cor - Portable Area Meter, model Li-3000» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (83/454/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η βρετανική κυβέρνηση, με επιστολή της της 8ης Μαρτίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/83 για να καθοριστεί αν η συσκευή με την ονομασία «Li-Cor - Portable Area Meter, model Li-3000», που παραγγέλθηκε στις 19 Αυγούστου 1982 και προορίζεται για τη μέτρηση της επιφάνειας των φύλλων τόσο στα φυτά επιτόπου όσο και στο εργαστήριο, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε, στις 22 Ιουνίου 1983, στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·  ότι από την εξέταση αυτή συνάγεται ότι η εν λόγω συσκευή είναι μια συσκευή μετρήσεως·  ότι δεν έχει χαρακτηριστικά που να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατό, μόνη της, να της προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Li-Cor - Portable Area Meter, model Li-3000», που αποτελεί το αντικείμενο της αιτήσεως της 8ης Μαρτίου 1983 της βρετανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Βρυξέλλες, 1η Σεπτεμβρίου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.